Γεωργικός Ελκυστήρας (Τρακτέρ)

Σύγχρονη Εποχή

Είναι το αυτοκινούμενο όχημα που χρησιμοποιείται για την καλλιέργεια του εδάφους. Αντικατέστησε στις εργασίες που προσφέρει, τον άνθρωπο και τα ζώα (άλογα - βοοειδή) που χρησιμοποιούνταν, κυρίως για την κίνηση αγροτικών μηχανών και εργαλείων. Την κατασκευή του γεωργικού ελκυστήρα επέβαλε η ανάγκη για μεγάλη παραγωγή αγροτικών προϊόντων που θα μπορούσαν να πουληθούν σε χαμηλές τιμές, στους κατοίκους των αστικών και βιομηχανικών κέντρων.

Ο γεωργικός ελκυστήρας έχει σαν ιδιαίτερα χαρακτηριστικά το στιβαρό κορμό, τους μεγάλους πίσω τροχούς και την δύναμη του κινητήρα του.

#### Ιστορική εξέλιξη

- Οι πρώτοι γεωργικοί ελκυστήρες ήταν ατμοκίνητοι, κατασκευάστηκαν στα τέλη του περασμένου αιώνα και χρησιμοποιήθηκαν έως το 1910.
- Tο 1910 κατασκευάσθηκε ο πρώτος βενζινοκίνητος γεωργικός ελκυστήρας που διέθετε κινητήρα 20 ίππων και μπορούσε να κινήσει όλες τις γεωργικές μηχανές.
- Το 1924 παρουσιάσθηκε ο τρίτροχος (ένας τροχός μπροστά και δύο πίσω) γεωργικός ελκυστήρας.
- Το 1932 τοποθετήθηκαν στους γεωργικούς ελκυστήρες τροχοί με αέρα, αντί των τροχών από συμπαγές ελαστικό που είχαν μέχρι τότε.
- Το 1933 κατασκευάστηκε ο ελκυστήρας με κινητήρα Diesel (πετρελαιοκινητήρα).
- Το 1935 παρουσιάζεται ο πρώτος ελκυστήρας με βενζινοκινητήρα υψηλής συμπίεσης - απόδοσης.
- Το 1939 επινοείται, κατασκευάζεται και τοποθετείται στους ελκυστήρες, το υδραυλικό σύστημα ανάρτησης τριών σημείων των γεωργικών μηχανημάτων που τοποθετούνται στο πίσω μέρος των ελκυστήρων.
- Το 1948 τοποθετείται στους ελκυστήρες ο αυτόματος δυναμοδότης (είναι ο άξονας στο πίσω μέρος του κορμού που παίρνει κίνηση από τον κινητήρα και την μεταδίδει περιστρεφόμενος στις γεωργικές μηχανές).
- Το 1952 οι ελκυστήρες αποκτούν υδραυλικό σύστημα διεύθυνσης που διευκολύνει τον οδηγό και τον κρατά ξεκούραστο.
- Το 1958 κατασκευάζεται ο ελκυστήρας που έχει δύο σχέσεις μετάδοσης (αργή και γρήγορη κίνηση).
- Το 1959 τοποθετείται στους ελκυστήρες αυτόματο κιβώτιο ταχυτήτων.
- Το 1965 κατασκευάζονται οι ελκυστήρες που έχουν κίνηση και στους δύο άξονες (4 x 4).
- Το 1970 παρουσιάζονται οι πρώτοι ελκυστήρες που χρησιμοποιούνται στη δενδροκομία και το σύστημα διεύθυνσής τους δε στρίβει τους τροχούς, αλλά το μισό κορμό.

Συγκρότηση Ελκυστήρα

Επιστροφή στην αρχή της σελίδας