Σύγχρονη Εποχή

Η εκμηχάνιση της γεωργίας

Η βιομηχανική επανάσταση που δεν ήταν βέβαια απλώς ένα τεχνολογικό συμβάν αλλά αποτελεί προέκταση και συνέπεια των κοινωνικοοικονομικών σχέσεων της εποχής, επηρέασε άμεσα και τον γεωργικό τομέα σε όλες του τις εκφράσεις. Τις πρώτες δεκαετίες του αιώνα, η αγροτική οικονομία αρχίζει να δέχεται την επίδραση της βιομηχανικής επανάστασης και η εκμηχάνιση των διαφόρων φάσεων της αγροτικής παραγωγής διαδίδεται σε όλη σχεδόν την Ευρώπη μέχρι το τέλος του αιώνα. Το σύνολο των γεωργικών εργασιών και τομέων δέχεται την επίδραση της τεχνολογικής εξέλιξης και την εισαγωγή της μηχανής στην παραγωγική διαδικασία.