Συγκρότηση Ελκυστήρα

Σύγχρονη Εποχή

Ο γεωργικός ελκυστήρας αποτελείται από τα εξής μέρη:

#### Κορμός ή Σκελετός

Είναι η ραχοκοκαλιά του ελκυστήρα και σ' αυτόν στερεώνονται ο κινητήρας, το σύστημα μετάδοσης της κίνησης, το σύστημα διεύθυνσης και το σύστημα ανάρτησης των γεωργικών μηχανών. Ο κορμός του ελκυστήρα κατασκευάζεται από χάλυβα υψηλής αντοχής ή χυτοσίδηρο με χύτευση και επεξεργασία υψηλής αντοχής ή χυτοσίδηρο.

#### Κινητήρας

Μετατρέπει τη θερμική ενέργεια των καυσίμων σε μηχανική δίνοντας κίνηση στον ελκυστήρα. Το καύσιμο που χρησιμοποιείται είναι η βενζίνη (βενζινοκινητήρας) και το πετρέλαιο (πετρελαιοκινητήρας). Κινητήρες πετρελαίου χρησιμοποιούνται στους ελκυστήρες γεωργικών εργασιών (καλλιέργεια αγρών). Κινητήρες βενζίνης έχουν οι ελκυστήρες για ελαφριές καλλιεργητικές εργασίες (καλλιέργεια καλλωπιστικών κήπων και χώρων αναψυχής). Τα τελευταία χρόνια αντί για βενζίνη σαν καύσιμο χρησιμοποιείται το φυσικό αέριο που ρυπαίνει και μολύνει λιγότερο το περιβάλλον.

#### Σύστημα μετάδοσης και κίνησης

Αποτελείται από το κιβώτιο ταχυτήτων, τον άξονα μετάδοσης της κίνησης από τον κινητήρα, τους άξονες μετάδοσης της κίνησης στους τροχούς (ημιαξόνια) και τους τροχούς.

> ##### Κιβώτιο ταχυτήτων

> Είναι συγκρότημα οδοντωτών τροχών (γραναζιών) που παίρνει κίνηση από τον κινητήρα και τη μεταδίδει στο διαφορικό αφού μειώσει πρώτα τον αριθμό στροφών περιστροφής του στροφαλοφόρου άξονα. Έχει τη δυνατότητα να μειώνει (υποπολλαπλασιάζει) τις στροφές του στροφαλοφόρου άξονα του κινητήρα σε δύο βαθμίδες. Τη "γρήγορη" για κίνηση στους δρόμους και εργασίες που δεν απαιτούν δύναμη, και την "αργή" βαθμίδα για δύσκολες εργασίες.

> ##### Διαφορικό

> Παίρνει κίνηση από το κιβώτιο ταχυτήτων και τη διαμοιράζει στους δύο κινητήριους τροχούς.

> ##### ’ξονες μετάδοσης της κίνησης

> Παίρνουν κίνηση από το διαφορικό και κινούν τους κινητήριους τροχούς (ο κάθε άξονας κινεί έναν τροχό). Στο σύστημα μετάδοσης της κίνησης ανήκουν επίσης ο δυναμοδότης και τα ελαστικά.

> ##### Δυναμοδότης

> Είναι ο άξονας που παίρνοντας κίνηση από το διαφορικό τη μεταδίδει σε όλα τα γεωργικά μηχανήματα που συνδέονται στο πίσω μέρος του ελκυστήρα (χορτοκοπτικές μηχανές, αντλίες νερού, καλλιεργητικές και σπαρτικές μηχανές, κλπ.). Ο δυναμοδότης αντικατέστησε στους μηχανισμούς του ελκυστήρα την τροχαλία ιμαντοκίνησης.

> ##### Τροχοί

> Είναι τα εξαρτήματα (μηχανικά μέρη) στα οποία στηρίζεται ο ελκυστήρας (και όλα τα τροχοφόρα αυτοκινούμενα οχήματα). Οι τροχοί είναι κυκλικού σχήματος και αποτελούνται από δύο μέρη. Το εσωτερικό μεταλλικό τμήμα από χάλυβα (ζάντα) και το εξωτερικό τμήμα από ειδικά διαμορφωμένο ελαστικό (λάστιχο).

> ##### Ζάντα

> Κατασκευάζεται από χάλυβα υψηλής αντοχής, έχει κυκλικό σχήμα και είναι ειδικά διαμορφωμένη στο κέντρο της (έχει τρύπα για την προσαρμογή της στον άξονα στήριξης) και στα άκρα για τη στήριξη του ελαστικού.

> ##### Ελαστικό

> Είναι ένας σωλήνας ελαστικού. Στηρίζει τον ελκυστήρα και τον φέρνει σε επαφή με το έδαφος. Τα κύρια χαρακτηριστικά του είναι το μέγεθος, το σχήμα του πέλματος (εξωτερική επιφάνεια του κύκλου) και η κατασκευή του σκελετού του.

> ##### Σκελετός ελαστικού

> Αποτελείται από επάλληλα στρώματα ειδικά υφασμένων νημάτων (λινά) και αποστολή τους είναι η στήριξη και ενίσχυση της δομής του ελαστικού δίνοντάς του ταυτόχρονα ελαστικότητα.

> ##### Σχήμα πέλματος

> Το σχήμα και η μορφή του πέλματος είναι ανάλογα με τον τρόπο χρήσης του ελαστικού. Τα εμπρός ελαστικά του ελκυστήρα έχουν πέλματα με βαθιά περιμετρικά αυλάκια για να διευκολύνουν την κατευθυντικότητα (οδήγηση) του. Τα πίσω ελαστικά που παίρνοντας κίνηση από τον κινητήρα ωθούν τον ελκυστήρα, έχουν βαθιά αυλάκωση σχήματος V για να βρίσκουν αντίσταση (γαντζώνουν) σε όλα τα είδη εδαφών.

> ##### Μέγεθος ελαστικών

> Το μέγεθος των ελαστικών είναι ανάλογο με το μέγεθος των οχημάτων. Στο γεωργικό ελκυστήρα υπάρχει η ιδιομορφία οι κινητήριου τροχοί (πίσω τροχοί) να είναι μεγάλου μεγέθους και οι τροχοί κατεύθυνσης (εμπρός τροχοί) να είναι μικρότεροι. Η αναλογία τους είναι περίπου 1 προς 3 (τροχοί κατεύθυνσης προς κινητήριους τροχούς). Το μέγεθος των ελαστικών αναγράφεται στην εξωτερική πλευρά τους με τρεις αριθμούς (π.χ. 380/30/17). Ο πρώτος δηλώνει το πλάτος του πέλματος σε χιλιοστά του μέτρου, ο δεύτερος το ύψος των πλαϊνών πλευρών και ο τρίτος τη διάμετρο της ζάντας σε ίντσες.

#### Σύστημα διεύθυνσης

Είναι το σύστημα που χρησιμοποιείται για να ελέγχεται η διεύθυνση της κίνησης του ελκυστήρα.

Αποτελείται από το τιμόνι (το μόνο εξάρτημα με το οποίο ο χειριστής έρχεται σε επαφή), τον ατέρμονα κοχλία (συγκρότημα γραναζιών που μεταδίδει την κίνηση του τιμονιού) και τους μοχλούς οδήγησης των τροχών (Ακρόμπαρα. Παίρνουν κίνηση από τον ατέρμονα κοχλία και στρέφουν ταυτόχρονα τους εμπρός τροχούς του ελκυστήρα που είναι οι κατευθυντήριοι).

#### Σύστημα ανάρτησης των γεωργικών μηχανών

Είναι στο πίσω μέρος του κορμού και διαθέτει τρία άκρα στα οποία συνδέονται τα γεωργικά μηχανήματα.

#### Σύστημα πέδησης

Χρησιμοποιείται για να σταματά ο ελκυστήρας. Αποτελείται από το πεντάλ πίεσης και τα φρένα που βρίσκονται στους πίσω μόνο τροχούς.
Είναι ο μηχανισμός με τον οποίο ο χειριστής σταματάει την κίνηση του ελκυστήρα. Αποτελείται από το μοχλό πίεσης (πεντάλ), την αντλία πίεσης, το δίκτυο σωληνώσεων και τα φρένα. Αυτά εφαρμόζονται μόνο στους κινητήριους τροχούς και είναι δύο ειδών ανάλογα με την αρχή λειτουργίας τους (ταμπούρα ή τύμπανα και δισκόφρενα).

Επιστροφή στην αρχή της σελίδας